text: Nýggj lóg loyvir guvernørinum í Florida at stilla upp til forsetavalið
text: #000001
text: Ron DeSantis nýtist nú ikki at leggja frá sær sum guvernørur fyri at bjóða seg fram til forsetavalið í 2024
text: #000002
text: Ron DeSantis, guvernørur í Florida, væntast skjótt at boða frá, at hann stillar upp til amerikanska forsetavalið í 2024 (Mynd: EPA)
text: #000003
text: Fríggjadagin varð ein nýggj lóg samtykt í amerikanska statinum Florida, sum loyvir republikanska guvernørinum, Ron DeSantis at stilla upp til forsetavalið uttan at leggja guvernørembætið frá sær.
text: #000004
text: Á miðskeiðsvalinum í november vann 44 ára gamli DeSantis ein knúsandi sigur, og síðani hava fleiri mett, at hann verður størsti mótstøðumaðurin hjá fyrrverandi forsetanum, Donald Trump, um hann avger at bjóða seg fram á forsetavalinum.
text: #000005
text: DeSantis hevur tó enn ikki boðað frá, um hann fer at stilla upp, men hetta fer hann væntandi at kunngera skjótt, skrivar miðilin Politico.
text: #000006